২০১২ সালের ২৬ সেপ্টেম্বর সংবাদের শিরোনাম ছিল 'তিন দিন পর রাঙামাটি শান্ত'। শান্তি শোভাযাত্রার ছবি ছাপা হয়েছে প্রথম পৃষ্ঠায়। বিপুল সংখ্যক পাহাড়ি-বাঙালি এই শোভাযাত্রায় অংশ নেয়। দেখা যাচ্ছে, তিন দিন আগে পাহাড়ি-বাঙালির যে ব্যাপক সংঘর্ষ হয় তার বিপরীতে এই চিত্র। পাহাড়ি-বাঙালির পারস্পরিক অবিশ্বাস ও ভীতি দূর করতে এবং শান্তি-সম্প্রীতি ফিরিয়ে আনতে এ শোভাযাত্রা ও গোলটেবিল বৈঠকের আয়োজন।